OpenLLM-France/wikimedia huggingface dataset:
# Amy Barger

Amy J. Barger (1971ko urtarrilaren 18a) estatubatuar astronomoa da, bere aurkikuntza gehienek, zulo beltzekin eta urruneko beste objektu batzuekin zerikusia dute. Inguruko galaxietako zulo beltzen jarduera espero baino handiagoa eta berriagoa zela frogatzen lagundu zuen. Galaxia urrunetako izar-jarduerarekin lotutako aurkikuntzetan ere aritu zen beste batzuekin. Gaur egun, Wisconsin-Madisongo Unibertsitateko irakaslea da.

## Ibilbidea

Bargerrek Astronomiako doktoretza lortu zuen 1997an, Cambridgeko Unibertsitateko King's Collegen, eta Marshall bekaduna izan zen. Horren ondoren, Morphsek lankidetzan jardun zuen urrutiko galaxien eraketa eta morfologiak aztertzen.

## Sariak

Hainbat sari eta beka jasotakoa da, besteak beste,
* Astronomiako Annie Jump Cannon saria (2001).
* Estatu Batuetako Astronomia Elkartearen Pierce saria (2002).
* Estatu Batuetako Elkarte Fisikoaren Maria Goeppert-Maye saria (2007).
* Alfred P. Sloan bekak (2002).
* David eta Lucille Packard (2003).
* 2017an, Zientziaren Aurrerapenerako Estatu Batuetako Elkarteko kide hautatu zuten.

## Erreferentziak

* ↑ "The Morphs" Durham University, United Kingdom
* ↑ 2007 Maria Goeppert Mayer Award Recipient: Amy Barger. American Physical Society.
* ↑ Annie J. Cannon Award in Astronomy. American Astronomical Society.
* ↑ Newton Lacy Pierce Prize in Astronomy. American Astronomical Society.
* ↑ 2017 Fellows. American Association for the Advancement of Science.

## Kanpo estekak

* https://web.archive.org/web/20060313230814/http://www.popsci.com/popsci/printerfriendly/science/09a7dd9a0cc36010vgnvcm1000004eecbccdrcrd.html Herri-zientzia]
* Outreach
* Barger doktorea, norberaren web orria
* Datuak: Q4749098
# Acanthita

Acanthita (Ag$_2$S) 173 °Ctik behera egonkorki kristal sistema monoklinikoan kristaltzen den zilar sulfuroa da. Tenperatura horretatik gora existitzen den forma egonkorra argentita da. Argentita tenperatura horretatik behera jaisten denean bere egitura kubikoa deformatzen da eta monokliniko bilakatzen da. 173 °Ctik behera zuzenean sortzen da acanthita, eta forma egonkor bakarra da airearen tenperaturan.

## Kanpo estekak

* Datuak: Q413498
* Multimedia: Acanthite / Q413498
# Akola barrutia

Akola barrutia Indiako barruti bat da, Amravati dibisioan, Maharashtra estatuan. 1.813.906 biztanle ditu 5.431 kilometro koadrotan.

## Mugakideak

Honako barrutiekin egiten du muga:
Amravati barrutia

## Ikus, gainera

* Maharashtra

## Kanpo estekak

* Datuak: Q520510
* Multimedia: Akola district / Q520510
# Akon

Aliaune Damala Badara Akon Thiam, Akon​ (ˈeɪkɒn​) modura ezagunagoa (Saint Louis, AEB; 1977ko apirilaren 16), Senegalen jatorria duen hip-hop, rap eta R&B abeslaria da, bai eta musikagilea, disko-ekoizlea eta enpresaburu estatubatuarra ere. 2004. urtean hasi zuen famarako bidea, bere Trouble albumeko "Locked Up" singlearekin. Bere bigarren albumarekin, Konvicted, bere lehen Grammy Sarietarako izendapena lortu zuen, "Smack That" abestiak Best Rap Collaboration (Rap-kolaborazio Onena) sarian nominazioa lortu zuenean. Hala ere, bere singlerik ezagunena Snoop Dogg-ekin duen "I Wanna Love You" kolaborazioa da. Kon Live Distribution zein Konvict Muzik-en buru da ere.
175 abesti baino gehiagotan hartu du parte; zeinetatik 37 Billboard-en Hot 100era ailegatu diren.

## Erreferentziak

* ↑ (Ingelesez) «Akon Says He Didn't Lose Any Friends Over Working With 6ix9ine: 'This Is a Business'» Complex (Noiz kontsultatua: 2020-08-07).
* ↑ (Ingelesez) «How to pronounce Akon : Pronunciation of Akon» inogolo.com (Noiz kontsultatua: 2020-08-07).
* ↑ (Ingelesez) «Akon apologizes for dirty dance with 14-year-old» CTVNews 2007-05-10 (Noiz kontsultatua: 2020-08-07).
* ↑ «Akon Apologizes For Racy Onstage Dance» Billboard 2007-05-09 (Noiz kontsultatua: 2020-08-07).
* ↑ (Ingelesez) «Akon» GRAMMY.com 2019-11-19 (Noiz kontsultatua: 2020-08-07).
* ↑ (Gaztelaniaz) «Akon feat. Snoop Dogg - I Wanna Love You» Discogs (Noiz kontsultatua: 2020-08-07).
* ↑ (Gaztelaniaz) «Lady Gaga: de la basura a la fama» El Universal 2016-03-28 (Noiz kontsultatua: 2020-08-07).
* ↑ (Gaztelaniaz) «Konvict Muzik» Discogs (Noiz kontsultatua: 2020-08-07).
* ↑ «Akon» Billboard (Noiz kontsultatua: 2020-08-07).

## Kanpo estekak

* Datuak: Q32849
* Multimedia: Akon / Q32849
# Akonitina

Akonitina irabelarraren hostoetan eta sustraietan dagoen alkaloide oso pozoitsua da, antzinatik ezaguna. Arnas giharrak geldiarazten ditu, eta heriotza ekartzen oso denbora gutxian.
Lehen antipiretiko eta analgesiko moduan erabiltzen zuten, dosia ondo neurtzea zaila zen arren.

## Erreferentziak

* ↑ Lur entziklopedietatik hartua.
* ↑ Chan, TY. (2009). «Aconite poisoning» Clinical Toxicology 47 (4): 279–285. doi:10.1080/15563650902904407. PMID 19514874..

## Kanpo estekak

* Datuak: Q342108
* Multimedia: Aconitine / Q342108
# Akopovaita

Akopovaita mineral bat da eta hydrotalcite supertaldearen kidea da.

## Ezaugarriak

Akopovaita mineralaren formula kimikoa hau da: ${\ce {Al4Li2(OH)12(CO3)(H2O)3}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Akopovaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q58835590
# Alix de Méranie

Meranieko Alix edo Adelaide Borgoinakoa (Évian-les-Bains, c. 1218 – 1279ko martxoaren 8a) noblea izan zen. Borgoinako kondesa izan zen 1248tik hil arte; eta Savoiako kondesa, Filipe I.a Saboiakoa kondearekin ezkondu ostean. 1248an Oton III.a neba hil ostean, Borgoinako konderria jaso zuen, eta horrek Rodolfo I.a enperadorearekin gatazkan jarri zuen.

## Bizitza
### Familia

Alix edo Adelaide 1218 urtean jaio zen, Oton I.a Andechseko eta Moraviakoa dukearen eta Beatriz II.a Borgoinakoa kondesaren (Oton I.aren eta Margerite Bloisekoaren alaba) bosgarren alaba izan zen. 1231n hil zitzaion ama. Ondoren, aita berriz ezkondu zen, Henrike I.aren Sofia Anhaltekoa alabarekin, baina 1234an aita hil zen. Ondorengotza lehenengo ezkontzako Oton III.ak hartu zuen, bigarren batasunean ez baitzuen oinordekorik izan.

### Lehen ezkontza

1236ko azaroaren 1ean Alemaniako Chalongo Hugorekin ezkondu zen, Salinseko jauna zen Chalongo Jean I.a kondearen eta Borgoinako Mathilderen semearekin. Negoziazioak 1227an hasi eta 1231n bukatu ziren, Alixen aitak alaba bat Hugori emango zuela hitz eman zuenean .
13 seme-alaba izan zituzten:
* Oton IV.a Borgoinakoa, Othenin izenarekin ezaguna (1248 † 1303 baino lehen), Borgoinako kondea 1279tik 1303ra;
* Hugues (1312an bizi zen);
* Etienne († 1299), kalonjea;
* Renaud de Bourgogne († 1322) Montbéliardeko kondea, Guillemette Neufchâtelgoarekin ezkondua;
* Henri, kartzelan hila;
* Jean († 1302), Montaiguko jauna, Faverneyn lurperatuta, Cherlieu abadiaren elizara eraman zuen bere anaia Oton IV.a Borgoinakoa;
* Élisabeth († 1275), 1254an ezkondu zen Kibourg Hartmann V kondearekin († 1263);
* Hippolyte († 1283 );
* Guyonne († 1316);
* Agnes;
* Marguerite, moja Fontevraud abadian;
* Beatrix (1313 inguruan hila), moja (1266 baino lehen), gero Baume-les-Dames-eko abadesa;
* Alix, Fontevraud Abadiako moja.
* Datuak: Q598906
* Multimedia: Adelaide, Countess of Burgundy / Q598906
# Alizarina

Alizarina edo 1,2-dihidroxiantrakinona C 14H 8O 4 formula duen konposatu organikoa da. Tindagai ezaguna, jatorriz otxar basati izeneko landareen sustraietatik lortzen dute.
Alizarina Parlamentuko armada ingelesaren "modelo berria"n uniformerako tindaketa gorri gisa erabili zuten. Kolore gorri hau bereizgarri bihurtu zen eta hainbat mendetan erabiltzen jarraitu zuten, beraz, soldadu ingeles eta britainiarrei "Kasaka gorri" (ingelesez: redcoat) ezizena ematen zitzaien. 1869an, modu sintetikoan lortu zuten lehen pigmentu naturala bihurtu zen.
Alizarina pintoreek rose madder edo alizarina karmina izenez ezagutzen dituzten pigmentuak fabrikatzeko osagai nagusia da. Hitza al-usara arabierazko hitzetik dator, euskaraz "zuku" esan nahi duena.
"Rubia" generoko zenbait espezien- tindu-otxar (rubia tinctorum) edota rubia cordifolia- sustraietan ere agertzen da.

## Biosintesia

Bere biosintesia 1,4-dihidronaftoatoaren ibilbidearekin lotuta dago, K bitaminaren biosintesiarekin batera.

## Erreferentziak

* ↑ Euskalterm: [Hiztegi terminologikoa] [2008]
* ↑ Hans-Samuel Bien, Josef Stawitz, Klaus Wunderlich. (2005). Anthraquinone Dyes and Intermediates. in: Ullmann’s Encyclopedia of Industrial Chemistry. Weinheim: Wiley-VCH, 355 or. doi:10.1002/14356007.a02..
* ↑ (Ingelesez) «Alizarin» Dictionary.com Unabridged (v 1.1) (Random House, Inc.).
* ↑ Padma S. Vankar, Rakhi Shanker, Debajit Mahanta and S.C. Tiwari. (2008). «Ecofriendly sonicator dyeing of cotton with Rubia cordifolia Linn. using biomordant» Dyes and Pigments 76 (1): 207-212. doi:10.1016/j.dyepig.2006.08.023..
* ↑ Dewick, P.M.. (2009). Medicinal Natural Products. A biosynthetic approach. John Wiley and Sons ISBN 978-0-470-74168-9..

## Kanpo estekak

* Datuak: Q267813
* Multimedia: Alizarin / Q267813
# Alizia Battenbergekoa

Alizia Battenbergekoa (Victoria Alice Elizabeth Julia Marie; Windsor gaztelua, 1885eko otsailaren 25a – Buckingham jauregia, 1969ko abenduaren 5a) britainiar printzesa izan zen.
Luis Battenbergekoa eta Viktoria Hesse-Darmstadtekoaren alaba izan zen. Andres Greziakoaren emaztea eta Filipe Edinburgokoaren ama izan zen.
Ezkondu zenetik Grezian bizi izan zen eta bi aldiz erbesteratu behar izan zuen, 1917an eta 1922an. 1930ean, eskizofrenia diagnostikatu zioten Andresi, eta erietxe batean sartu zuten, eta ezkontideak bananduta bizi izan ziren harrezkero.
Alizia ongintzan aritu zen Grezian eta Bigarren Mundu Gerran juduak bere etxean babestu zituen.
1967an Greziatik alde egin zuen diktadura militarra ezarri ondoren, eta Londresen hil zen bi urte geroago. Haren gorpuzkiak Windsor gazteluko kriptan lurperatu zituzten, eta 1988an Jerusalemgo Olibondoen Mendiko Maria Magdalenaren elizara eraman zituzten.
* Datuak: Q116062
* Multimedia: Princess Alice of Battenberg / Q116062
# Alix Klineman

Alexandra Rose "Alix" Klineman, (Torrance (Kalifornia), AEB, 1989ko abenduaren 30a), hondartzako boleibolean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen hondartzako boleibolean AEBko taldearekin, April Ross-ekin batera, Australiaren eta Suitzaren aurretik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Emakumezkoa, hondartza |

## Erreferentziak

* ↑ «Alix Klineman» olympedia.org (Ingelesez)
* ↑ "Alix Klineman" Beach Volleyball Database (Ingelesez)

## Kanpo estekak

* Datuak: Q765751
* Multimedia: Alexandra Klineman / Q765751
# Aliza Greenblatt

Aliza Greenblatt (yiddishez: עליזה גרינבלאַט), jaiotzez Aliza Aronson, (yiddishez: עליזה אַהרונזאָן; Ozaryntsi, Errusiako Inperioa, 1888ko irailaren 8a – New York, Ameriketako Estatu Batuak, 1975eko irailaren 21a) estatubatuar yiddishazko poeta izan zen.

## Bizitza

Ozaryntsi herrian jaio zen 1888an Abraham Aronson eta Brokhe Bas-Tsion Rozovskiren familian. 1893an aita hil zitzaion, ama berriro ezkondu zen eta familia Sorocara joan zen bizitzera. 1900ean Aliza Filadelfiara etorri zen aitaorde eta hiru nebaorderekin. Amak eta ahizpa batek 1904an emigratu zuten, eta beste ahizpa bat bere familiarekin etorri zen 1922an.
1907an, Isadore Greenblattekin ezkondu zen. Bost seme-alaba izan zituzten, Herbert, David, Gertrude, Marjorie eta Bernard. 1920an bikotea saiatu zen Palestinako Britainiar Mandatura bizitzera joaten, baina arrakastarik gabe. Hogeita hamar urte geroago, Israel ezarri ondoren, berriro saiatu ziren eta urtebetez borrokan aritu ostean, Estatu Batuetara itzuli ziren. New Yorkera joan ziren bertako yiddish literatur komunitatetik gertuago egoteko.
Azken urteetan, Greenblatt idazkeran zentratu zen. Bere poemak eta abestiak Estatu Batuetako eta Israelgo egunkarietan agertu ziren. New Yorken hil zen 1975eko irailaren 21ean.

## Lanak

* Lebn mayns (1935).
* Tsen lider mit gezang (1939).
* Ikh zing (1947).
* Ikh un du (1951).
* In si-geyt baym yam (1957).
* Baym fenster fun a lebn (1966).

## Erreferentziak

* 1 2 3 4 5 (Ingelesez) Shavelson, Susanne A. «Aliza Greenblatt» The Shalvi/Hyman Encyclopedia of Jewish Women (Noiz kontsultatua: 2023-10-03).
* ↑ (Yiddishaz) Greenblatt, Aliza; Glitsenshṭeyn, Enriko. (1966). Baym fentsṭer fun a lebn. Nyu-Yorḳ: Farlag Alizah, 9 or. (Noiz kontsultatua: 2023-10-03).
* 1 2 (Ingelesez) «Papers of Aliza Greenblatt (1885-1975)» Center for Jewish History (Noiz kontsultatua: 2023-10-03).

## Kanpo estekak

* Datuak: Q4149595
# Aliya Moldagulova

Aliya Nurmuetqyzy Moldagulova (kazakheraz: Әлия Нұрмұхамедқызы Молдағұлова; 1925eko urriaren 25a - 1944ko urtarrilaren 14a) sobietar frankotiratzailea izan zen, Sobietar Batasuneko heroi titulua jaso zuena 1944ko urtarrilaren 14an borrokan hil ostean, zauri larriak izan ondoren.

## Biografia
### Haurtzaroa eta gaztaroa

Moldagulova 1925eko urriaren 25ean jaio zen Bulak-en, Kazakhstango RSSn, Sobietar Batasunean (gaur egun Aktobeko Khobdinskyren barrutia). Haurtzaroan galdu zituen gurasoak, eta osabarekin bizi izan zen Almatesen. 1935ean Leningradera joan zen bizitzera, osabak garraio militarreko akademia batean izena emanda baitzuen. 1939ko udazkenean, 14 urte zituela, umezurztegira bidali zuten, eta handik atera zuten gerra hasi zenean, 1942an, Ládoga lakutik. Kírov bigarren hezkuntzako eskolatik graduatu ondoren, Rybinsk Abiazio Teknikoko Eskolarako beka bat jaso zuen 1ean.urrian.

### Bigarren Mundu Gerra

Rybinskeko Abiazio Teknikoko Eskolan hiru hilabetez ikasi ondoren, Armada Gorrian sartzeko baimena eskatu zuen. 1943ko maiatzean, Emakumeen Frankotiratzaileentzako Trebakuntza Eskola Nagusian izena eman zuen, eta gerrarako trebakuntza jaso zuen. Urte horretako uztailean, graduatu eta zin militarra egin ondoren, 54.arekin batera zabaldu zen.Fusileroen Brigada Independentea, entrenamendu-zentroko lankideekin batera.
1944ko urtarrilean, bere brigadak Novosokolniki - Dno trenbidean alemaniarrei segada egin zien. Geroago, komandantea desagertu egin zela konturatu zen eta agintea berak hartu zuen. Bere brigadaren agintea hartu ondoren, bere lagunak inspiratu zituen "Anaiak, soldaduak, zatozte nirekin!" oihukatuz, batailoiak erasoari presio egin ziezaion Wehrmacht-en posizioa inbadituz.
1944ko urtarrilaren 14an, buruz buruko borroka batean, Moldagulova lurreko mina baten leherketak harrapatu zuen eta zauri arinak jasan zituen. Zauria gorabehera, etsaien aurka borrokatu zen, hil arte.
Moldagulova bala-zauri batetik hil zen egun horretan bertan, ahizpari gutun bat idatzi eta gero. 1944ko ekainaren 4an, Moldagulovak Sobietar Batasuneko Heroia eta Leninen Ordena jaso zituen (hil ondoren).
Moldagulova Monakovoko (Pskov) hobi komun batean lurperatu zuten.
Moldagulovak 91 borrokalari etsai hil zituen bere ibilbidean zehar..

## Legatua

* 1995eko maiatzaren 9an, Bigarren Mundu Gerraren amaieraren 50. urteurrenaren barruan, Kazakhstanek Aliya Moldagulovari eskainitako zigilu bat atera zen..
* 1997an Astaná plazan monumentu bat eraiki zen bere izenean.
* 1975eko sobietar gutun-azala Moldagulova erakutsiz.
* Kazakhstango 1995eko zigilua Moldagulovarekin

## Erreferentziak

* ↑ «Молдагулова Алия Нурмухамбетовна» www.warheroes.ru.
* ↑ Aliya Moldagulova. 26 de septiembre de 2012.
* ↑ Aliya Moldagulova stamp. .
* ↑ Attractions of Almaty. .

## Ikus, gainera

Bigarren Mundu Gerrako beste frankotiratzaile sobietar batzuk
* Nina Lobkóvskaya
* Liudmila Pavlichenko
* Nina Petrova
* Ziba Ganiyeva
* Roza Šánina
* Maria Polivanova
* Natalia Kovshova
Bigarren Mundu Gerran borrokatu zuten Kazakhstango beste emakume batzuk
* Manshuk Mametova
* Khiuaz Dospanova

## Kanpo estekak

* Datuak: Q578366
* Multimedia: Aliya Moldagulova / Q578366
# Accipitridae

Akzipitridoak (Accipitridae) Accipitriformes ordenako hegazti harraparien familia bat dira. Banaketa kosmopolita dute, baina espezie gehienak Hego Amerikan eta Erdialdeko Amerikan bizi dira. 200 espezietik gora biltzen ditu, hainbat subfamilia eta generotan banatuak.
Moko handi, zabal, gogor eta gakoduna dute, bere harrapakin edo sarraskiaren haragia urratzeko. Hankak eta erpeak ere indartsuak dituzte, eta ikusmen bikaina dute, harrapakinei urrutitik antzemateko. Arranoak, gabiraiak, aztoreak, zapelatzak, mirotzak eta saiak, adibidez, akzipitridoak dira.

## Sistematika

Biologia molekularraren aurrerapenaren ondorioz, Accipitridae familiaren sailkapena eta banaketa eztabaidatua da. Horregatik, sailkapen bat baino gehiago dago gaur egun.

## Generoak

* Elaninae subfamilia
** Elanus
** Chelictinia
** Gampsonyx
** Elanoides
* Perninae subfamilia
** Aviceda
** Henicopernis
** Pernis
** Leptodon
** Chondrohierax
** Machaerhamphus
* Aegypiinae subfamilia
** Gypaetus
** Sarcogyps
** Aegypius
** Torgos
** Trigonoceps
** Gyps
** Necrosyrtes
* Gypaetinae subfamilia
** Neophron
** Gypohierax
** Gypaetus
** Eutriorchis
* Buteoninae subfamilia
** Geranoaetus
** Buteo
** Parabuteo
** Pseudastur
** Morphnarchus
** Buteogallus
** Busarellus
** Leucopternis
** Cryptoleucopteryx
** Kaupifalco
** Butastur
** Harpyhaliaetus
** Geranospiza
* Aquilinae subfamilia
** Spizaetus
** Nisaetus
** Lophaetus
** Stephanoaetus
** Polemaetus
** Hieraaetus
** Lophotriorchis
** Aquila
** Ictinaetus
* Circinae subfamilia
** Circus
* Polyboroidinae subfamilia
** Polyboroides
* Milvinae subfamilia
** Harpagus

## Kanpo estekak

* Internet Bird Collection (IBC).

## Erreferentziak

* Datuak: Q25510
* Multimedia: Accipitridae / Q25510
* Espezieak: Accipitridae
# Angelu auzokideak

Geometrian, plano batean, angelu auzokideak erpin bera duten eta alde komun bat duten bi angelu dira. Gainerako bi aldeek ez dute zertan zuzen berean egon. Halaber, angelu auzokideak Poligono itxi baten alde batek ondoko bi aldeekin osatzen dituen bi angeluak dira, elkarren jarraian daudenak.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Angelu auzokideak. .

## Kanpo estekak

* Datuak: Q2750842
# Angelu diedro

Angelu diedro bat, edo diedro bat zuzen batean mozten diren bi planok euren artean duten angelua da.
Angelu diedro baten balioa ezagutzeko bi planoekiko elkartzuta den hirugarren plano bat behar da. Bertan bi planoek sortzen duten angelua izango da angelu diedroaren balioa.

## Kanpo estekak

* Datuak: Q911907
* Multimedia: Dihedral angles / Q911907
# Angelu Iparraldeko kantonamendua

Angelu Iparraldeko kantonamendua Lapurdiko administrazio zatiketa edo eskualde bat da, Angelu hiriaren ipar partea hartzen duena. 2011n 15.931 biztanle zituen. Hiriko beste kantonamendua Angelu Hegoaldekoa da.

## Udalerriak

* Angelu (zati bat)

## Historia

Hasieran Angelu Baionako kantonamenduan kokatua zen. Bainan 1973an berrantolatu ziren kantonamenduak eta orduan sortu zen Angeluko kantonamendua eta lehen hauteskundeak 1976an egin ziren. Halere 1982an, berriz antolatu ziren kantonamenduak eta Angelukoa bitan zatitu zuten: Angelu Iparraldea eta Angelu Hegoaldea.

## Ordezkarien zerrenda

Angeluko kantonamenduko kontseilari nagusien zerrenda :
| Urtea | Izena |
| 1976 | Victor Mendiburu |
Angelu Iparralde kantonamenduko kontseilari nagusien zerrenda :
| Urtea | Izena |
| 1982 | André Graciannette |
| 1985 | André Graciannette |
| 1992 | André Graciannette |
| 1998 | Jean Espilondo |
| 2004 | Jean Espilondo |
| 2011 | Claude Olive |

## Erreferentziak

* ↑ 64-Pyrénées-Atlantiques: Populations légales 2011 des cantons du département Insee.fr

## Kanpo estekak

* Datuak: Q1724150
* Multimedia: Canton d'Anglet-Nord / Q1724150
# Angelu betegarri

Angelu betegarria angelu jakin bati 180° edo π radian osatzeko gehitu behar zaion angelua da. Angelu betegarriak dira bien artean 180° edo π radian osatzen dutenak.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Angelu betegarri. .

## Kanpo estekak

* Datuak: Q1409132
* Multimedia: Supplementary angles / Q1409132
# Angelu inskribatu

Geometrian, angelu inskribatua erpina zirkunferentzian duen eta aldeak zirkunferentziaren kordak diren angelua da. Angelu inskribatuaren aldeek eratutako zirkunferentzia-arkuaren angelu zentralaren erdia da haren balioa.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Angelu inskribatu. .

## Kanpo estekak

* Datuak: Q915985
# Angelu konjugatuak

Angelu konjugatuak bi angelu dira, haien neurrien batura 360º (gradu hirurogeitarrak) dena.
Bi angelu konjugatuen erpinak bat badatoz, aldeak komunak izango dituzte.
Beraz, 250°-ko anplitudea duen α angeluaren konjugatua lortzeko, 360° ken α egingo dugu:
                               β = 360° – 250º = 110 °
    β (beta) angelua α (alfa) angeluaren konjugatua da.

## Ikus, gainera

Erlazio aritmetikoak:
* Angelu kongruenteak
* Angelu osagarriak
* Angelu betegarriak
Angeluen arteko kokapen erlazioak:
* Angelu auzokideak
* Ondoz ondoko angeluak
* Erpinez aurkako angeluak
* Barne-angeluak eta Kanpo-angeluak
Bi zuzen paralelo eta zeharkako batek zehaztutakoak
* Angelu korrespondenteak
* Txandakako angeluak

## Kanpo estekak

* Datuak: Q3617409
# Angelu osagarriak

Bi angelu osagarriak dira haien artean 90° edo π/2 radian osatzen dutenean.
    Adibidea: α eta β angeluak osagarriak badira, eta α= 50º bada, orduan β= 90º-50º= 40º da.

## Kanpo estekak

* Datuak: Q864413
* Multimedia: Complementary angles / Q864413
# Angelu poliedro

Angelu poliedroa hiru zuzenerdi edo gehiago ez-planokidek erpina deituriko puntu batean jatorri bera dutenean sortutako planoek mugatzen duten espazio-zatia da. Zuzenerdi bakoitzak angelu poliedroaren ertz bat da, eta ondoz ondoko ertz horietako bik plano bat eratzen dute aurpegia deiturikoa. Ondoz ondoko bi aurpegik angelu diedro bat eratzen dute. Angelu poliedrorik bakunena angelu triedroa da, hiru aurpegiz osatutakoa.
Angelu poliedro osoa aurpegi bakoitzarekiko espazioerdi berean dagoenean, ganbila dela esaten da, eta ahurra kontrako kasuan.
Angelu poliedroen ezaugarria da aurpegien eta diedroen kopurua ertzen kopuru bera dela. Aurpegi bakoitza gainontzeko beste bi aurpegien batura baino txikiagoa da. Horrez gain, aurpegi guztietako angeluen batura, eta, horretaz, angelu poliedro berarena, 360° baino gutxiagoa da.

## Kanpo estekak

* Angelu poliedroaren irudia
* polyhedral angelu The Free Dictionary
* Datuak: Q6173729
# Angelu triedro

Angelu triedroa edo triedroa hiru zuzenerdi ez-planokidek erpina deituriko puntu batean jatorri bera dutenean sortutako planoek mugatzen duten espazio-zatia da. Hiru angelu diedro eta hiru angelu lau eratzen dira.
Triedroaren angelu lauak eta diedroak ezaugarri hauek dituzteː
* Angelu triedroan, bi angelu lauren batura hirugarrena baino handiagoa da.
* Angelu poliedroaren angelu lauen batura 360° baino txikiagoa da.
* Hiru diedroen batura 180 º baino hadiagoa eta 540° baino txikiagoa da.
Triedroaren eta bere erpinean zentraturiko gainazal esferikoaren ebakidura triangelu esferikoa da: triangeluaren aldeak a, b, c, zirkunferentzia maximoko arkuak dira; zirkunferentzia horren neurriak bat datoz horiek dagozkien triedroaren aurpegietakoekin. Triangeluaren angeluak dagokion triedroaren diedroak dira.
Angelu triedroak bat, bi, edo hiru angelu zuzen izan ahal ditu; kasu horretan, angelu triedro angeluzuzena, biangeluzuzena edo hiruangeluzuzena deitzen da, hurrenez hurren. Triedro hiruangeluzuzenak hiru diedro zuzenak ditu, hau da, hiru plano elkarrekiko zutez osatuta dago. Bere ertzak hiru zuzenerdi elkarrekiko zutak dira, eta, beraz, aldeetako ebakidurak angelu zuzenak dira. Dagokion triangelu esferikoak hiru aldeak eta hiru angeluak 90°koak dauzka.

## Ikus, gainera

* Marko mugikorra
* Angelu diedroa

## Kanpo estekak

* Datuak: Q2734473
# Angelu solido

Angelu solidoa (Ikurra: Ω) jatorri berean hasten diren eta gainazal kurbatu mugatu batetik iragaten diren zuzenerdi guztiek osatutako hiru dimentsioko espazio-zatia da. Delako jatorria r erradioko esfera baten zentroa bada, eta zuzenerdiek esferaren gainazalean $\scriptstyle {S}$ azalerako gainazala ebakitzen badute, angelu solidoaren balioa, estereorradianetan neurtua, hau da:
    $\Omega ={S \over R^{2}}\,$

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Angelu solido. .

## Kanpo estekak

* (Ingelesez) Weisstein, Eric W.: "Solid Angle" MathWorld-en.
* Datuak: Q208476
* Multimedia: Solid angle / Q208476